Bendt Wedell var søn af [[baron]] og [[Kammerjunker (titel)|kammerjunker]], senere lensgreve og [[kammerherre]] [[Julius Wilhelm Georg Ferdinand Wedell]] (1807-1883) og Christiane født [[Buchwald (adelsslægt)|Buchwaldt]] (1814-1899). Han blev [[student]] [[1862]] fra [[Haderslev Katedralskole|Haderslev Latinskole]] og lærte derefter landbrug på [[Hillerødsholm]]. [[1867]]-[[1896|96]] var han ejer af [[Borupgård]] ved [[Horsens]] og fra [[1883]] til lensafløsningen (effektueret [[1926]]) besidder af [[grevskabet Wedellsborg]]. Wedell demonstrerede allerede på Borupgård sine evner som landmand, og i samarbejde med sin forvalter S.P. Petersen, der senere blev forpagter og derefter ejer af gården, oparbejdede han her fra ca. [[1870]] en god stambesætning af jysk malkekvæg, som opnåede høje præmier ved [[dyrskue]]rne. Som lensgreve stod han personligt og med dygtighed i spidsen for grevskabets omfattende besiddelser (seks [[hovedgård]]e og syv [[avlsgård]]e). Som godsejer var Wedell kendetegnet ved humanitet og hjælpsomhed. Han ønskede at give forpagtere og fæstere støtte til forbedringer af ejendommene og driften. Han havde også blik for sit lens samfundsmæssige betydning og lod derfor gerne landøkonomiske forsøg finde sted på sine godser.
Historie